ประกาศสํานักงานคณะกรรมการกํากับหลักทรัพย์และตลาดหลักทรัพย์

ที่ สน. 52/2544

เรื่อง แบบหนังสือชี้ชวนเสนอขายหน่วยลงทุนของ

กองทุนรวมเพื่อการเลี้ยงชีพ

(ฉบับที่ 2)

 อาศัยอํานาจตามความในมาตรา 123 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 สํานักงานคณะกรรมการกํากับหลักทรัพย์และตลาดหลักทรัพย์ออกข้อกําหนดไว้ดังต่อนี้

 ข้อ 1 ให้ยกเลิกความในข้อ 3 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 37/2544 เรื่อง แบบหนังสือชี้ชวนเสนอขายหน่วยลงทุนของกองทุนรวมเพื่อการเลี้ยงชีพ ลงวันที่ 30 สิงหาคม พ.ศ. 2544 และให้ใช้ความต่อไปนี้แทน

 “ข้อ 3 ให้บริษัทจัดการจัดให้มีรายการเพิ่มเติมในส่วนสรุปข้อมูลสําคัญที่ผู้ลงทุนควรทราบดังต่อไปนี้

 (1) ข้อความที่แสดงว่าหน่วยลงทุนของกองทุนรวมเพื่อการเลี้ยงชีพนี้จะนําไปจําหน่ายจ่ายโอน จํานําหรือนําไปเป็นประกันมิได้

1. คําเตือนเกี่ยวกับผลของการไม่ปฏิบัติให้เป็นไปตามเงื่อนไขการลงทุนในหน่วยลงทุนของกองทุนรวมเพื่อการเลี้ยงชีพเพื่อให้ได้รับสิทธิประโยชน์ทางภาษีว่า “สิทธิประโยชน์ทางภาษีที่ผู้ถือหน่วยลงทุนของกองทุนรวมเพื่อการเลี้ยงชีพนี้พึงได้รับจะสิ้นสุดลงเมื่อผู้ถือหน่วยลงทุนไม่ปฏิบัติตามเงื่อนไขการลงทุน โดยผู้ถือหน่วยลงทุนจะต้องชําระคืนสิทธิประโยชน์ทางภาษีที่เคยได้รับภายในกําหนดเวลา และหากการชําระคืนสิทธิประโยชน์ทางภาษีดังกล่าวไม่เป็นไปตามที่กําหนด ผู้ถือหน่วยลงทุนจะต้องชําระเงินเพิ่มและ/หรือเบี้ยปรับตามประมวลรัษฎากรด้วย ทั้งนี้ สิทธิประโยชน์ทางภาษีที่ผู้ถือหน่วยลงทุนจะได้รับ และภาระภาษีที่อาจเกิดขึ้นเมื่อไม่ปฏิบัติตามเงื่อนไขการลงทุนจะเป็นไปตามที่กรมสรรพากรกําหนด ดังนั้น ผู้ลงทุนควรศึกษาเงื่อนไขการลงทุนของกองทุนรวมเพื่อการเลี้ยงชีพและคู่มือภาษีเกี่ยวกับการลงทุนในกองทุนรวมเพื่อการเลี้ยงชีพให้เข้าใจก่อนตัดสินใจลงทุน”

 คําเตือนตาม (2) ให้พิมพ์ไว้ในกรอบสี่เหลี่ยมที่ปกหน้าด้านนอกของหนังสือชี้ชวนและที่ส่วนบนของหน้าแรกของส่วนสรุปข้อมูลสําคัญที่ผู้ลงทุนควรทราบ โดยพิมพ์ด้วยตัวพิมพ์ขนาดไม่เล็กกว่าและอ่านได้ชัดเจนกว่าข้อความทั่วไปในหนังสือชี้ชวน”

 ข้อ 2 ให้เพิ่มความต่อไปนี้เป็นข้อ 3/1 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 37/2544 เรื่อง แบบหนังสือชี้ชวนเสนอขายหน่วยลงทุนของกองทุนรวมเพื่อการเลี้ยงชีพ ลงวันที่ 30 สิงหาคม พ.ศ. 2544

 “ข้อ 3/1 ให้บริษัทจัดการจัดให้มีรายการเพิ่มเติมในส่วนข้อมูลโครงการดังต่อไปนี้ 

1. ข้อความตามข้อ 3(1)
2. ข้อความที่ระบุว่าสิทธิและหน้าที่เกี่ยวกับภาษีของผู้ลงทุนในกองทุนรวมเพื่อการเลี้ยงชีพจะเป็นไปตามกฎกระทรวง ประกาศอธิบดีกรมสรรพากร และที่แก้ไขเพิ่มเติม (ถ้ามี) ดังต่อไปนี้ ซึ่งผู้ลงทุนสามารถศึกษารายละเอียดได้จากคู่มือภาษีเกี่ยวกับการลงทุนในกองทุนรวมเพื่อการเลี้ยงชีพ
3. กฎกระทรวง ฉบับที่ 228 (พ.ศ. 2544) ออกตามความในประมวลรัษฎากรว่าด้วยการยกเว้นรัษฎากร ลงวันที่ 9 กุมภาพันธ์ พ.ศ. 2544
4. ประกาศอธิบดีกรมสรรพากร เกี่ยวกับภาษีเงินได้ (ฉบับที่ 90) เรื่อง กําหนดหลักเกณฑ์ วิธีการ และเงื่อนไข เพื่อการยกเว้นภาษีเงินได้สําหรับเงินได้เท่าที่ได้จ่ายเป็นค่าซื้อหน่วยลงทุนในกองทุนรวมเพื่อการเลี้ยงชีพ และการถือหน่วยลงทุนในกองทุนรวมเพื่อการเลี้ยงชีพ ลงวันที่ 12 มีนาคม พ.ศ. 2544
5. ประกาศอธิบดีกรมสรรพากร เกี่ยวกับภาษีเงินได้ (ฉบับที่ 91) เรื่อง กําหนดหลักเกณฑ์ วิธีการ และเงื่อนไข สําหรับกรณีผู้ถือหน่วยลงทุนในกองทุนรวมเพื่อการเลี้ยงชีพ ได้รับเงินหรือผลประโยชน์ใด ๆ จากกองทุนรวมเพื่อการเลี้ยงชีพ เพราะเหตุสูงอายุ ทุพพลภาพ หรือตายลงวันที่ 15 มีนาคม พ.ศ. 2544

 (ง) ประกาศอธิบดีกรมสรรพากร เกี่ยวกับภาษีเงินได้ (ฉบับที่ 93) เรื่อง กําหนดหลักเกณฑ์ วิธีการ และเงื่อนไข เพื่อการยกเว้นภาษีเงินได้สําหรับเงินได้เท่าที่ได้จ่ายเป็นค่าซื้อหน่วยลงทุนในกองทุนรวมเพื่อการเลี้ยงชีพ และการถือหน่วยลงทุนในกองทุนรวมเพื่อการเลี้ยงชีพ ลงวันที่ 19 มิถุนายน พ.ศ. 2544”

 ข้อ 3 ประกาศนี้ให้ใช้บังคับตั้งแต่วันที่ 16 พฤศจิกายน พ.ศ. 2544 เป็นต้นไป

 ประกาศ ณ วันที่ 6 พฤศจิกายน พ.ศ. 2544

 (นายประสาร ไตรรัตน์วรกุล)

 เลขาธิการ

 สํานักงานคณะกรรมการกํากับหลักทรัพย์และตลาดหลักทรัพย์